קורס גינון פרמקלצ'ר

בית לחם הגלילית

**קורס גינון פרמקלצ'ר, מחזור אביב-קיץ 2019 – תכנית הקורס**

**מה הקורס נותן?**

* קורס החושף לתפיסת עולם, ידע תיאורטי וכלים מעשיים לגידול, תחזוקה ותכנון שטח בצורה מקיימת, תוך ניצול המשאבים הקיימים והפחתת תשומות חיצוניות.

**מטרות:**

1. המשתתפים יבינו את מהות, האתיקה והעקרונות של הפרמקלצ'ר.
2. המשתתפים יכירו את הכלים של הפרמקלצ'ר וידעו ליישמם בשטח.
3. הקמת קבוצת עבודה חברתית שתייצר המשכיות של לימוד ועשייה.

**מתי?**

* 12 מפגשים אחת לשבועיים בימי שישי בשעות 9:00-13:00

**סילבוס לפי מפגשים:**

1. **היכרות** **ומבוא** – היכרות, למה פרמקלצ'ר, מה זה יער מאכל, אתיקה, עקרונות, פרח הפרמקלצ'ר, צרכנות וניצול משאבים, פרמקלצ'ר חברתי.
2. **מים** – בדרך לעצמאות מים - חיסכון במים, מים אפורים, ניתוח שטח ואגירת מי גשמים.
3. **אדמה** – הרכב ותכונות, סוגי קרקעות בישראל, בדיקת קרקע, השפעת הקרקע על הצמחייה.
4. **צמחייה** **א'** – מה צמחים צריכים, סוגי צמחים – (שימושים, תועלת, צרכים ותכונות).
5. **צמחייה** **ב'** – תהליך תכנון צמחייה, צמחייה שיתופית/גילדות, ריבוד.
6. **תכנון** – איסוף נתונים והגדרת פרויקט, מיפוי אתר, מארג מרכיבים ומיקום יחסי, תכנון לפי אזורים, סקטורים, תכנון קונספט ותכנון מפורט. תרגיל תכנון.
7. **שיקום קרקע ומיקרואורגניזמים** – ריפוי אדמה, סוקצסיה, קומפוסט, מיקרואורגניזמים.
8. **שימור זרעים וריבוי** – חלקי הצמח, שימור זרעים וזרעי מורשת, הנבטה, ייחורים.
9. **גידול** **ירקות ומחזוריות שתילה** – סוגי ערוגות ובניית ערוגות, תכנון ערוגה, שילוב צמחים, מתי מגדלים ואיך.
10. **מניעה וטיפול בצמח** – זיהוי וטיפול בבעיות של הצמח (מזיקים וחוסרים), זימון בעלי חיים מועילים, דישון וניהול עשבייה.
11. **גיזום** **והרכבה** – חשיבות הגיזום, טכניקות וכלי הגיזום, סוגי הרכבות ודגשים.
12. **סיכום** – הצגת תרגילי תכנון, חגיגה.

**עלות:**

* עלות הקורס: 1900 ש"ח (מתוכם דמי 300 ש"ח דמי הרשמה).
* עלות מפגש בודד 200 ש"ח.

**על סגל הקורס:**

* הקורס יועבר ע"י ניצן בצר, מדריך טיסה במיל' ומדריך פרמקלצ'ר, עסק בהקמה וליווי של יערות מאכל ומרחבים אקולוגיים, ​​בוגר קורס עומק ביערות מאכל של יער המאכל בקידרון וקורס PDC פרמקלצ'ר של 'חווה ואדם', תלמיד דיפלומה לתכנון פרמקלצ'ר, ובעל תואר שני בניהול מערכות חינוך בלתי-פורמאליות, וכן ע"י יולי בצר, בוגרת BA בפיתוח סביבתי מאונ' בן-גוריון, במיקוד על קיימות ותכנון עירוני.

**על הקורס:**

1. למידה בשיטת "כיתה הפוכה" – המשתתפים יקבלו את כל החומר שבוע לפני המפגש, יגיעו למפגש אחרי שעברו על המושגים והעקרונות, במפגש עצמו נעבור על כל החומר ביתר קלות וכך יתפנה זמן לשאלות, הבהרות והתנסות.
2. כל מפגש יורכב מרקע לנושא, לימוד תאורטי בכיתה והתנסות מעשית בשטח.
3. לאחר כל מפגש יישלח למשתתפים דף חומרים ותרגול לצורך התנסות נוספת והפנמת החומר. כל חומרי הקורס יופיעו בדרייב ויועמדו לשירות המשתתפים גם לאחר הקורס.

**לו"ז כללי:**

09:00-9:15 – התכנסות וכיבוד

9:15-11:00 – משך 1

11:20-13:00 – משך 2